Stesen Maluri

**Stesen Maluri** ialah stesen transit bersepadu yang terletak di Cheras, Kuala Lumpur, Malaysia. Maluri merupakan stesen bagi Laluan Ampang dan Laluan Kajang. Stesen ini dinamakan sempena kawasan perumahan Taman Maluri terletak berhampiran stesen ini.

Stesen ini mula dibuka kepada awam dengan perasmian segmen pertama STAR LRT (kini Laluan Ampang) yang melalui 13 stesen bertingkat antara stesen Ampang dan stesen Sultan Ismail pada 16 Disember 1996. Laluan Kajang pula mula berkhidmat di stesen ini pada 17 Julai 2017 dengan perasmian fasa kedua laluan ini antara stesen Muzium Negara dan stesen Kajang.

Di bawah hak penamaan stesen yang diberikan oleh MRT Corp, stesen MRT Maluri dipanggil **Stesen MRT Aeon-Maluri**. Stesen LRT Maluri masih dikekalkan nama asalnya.

## Sejarah
Stesen LRT STAR (kini Laluan Ampang) Maluri dibuka pada 16 Disember 1996 sebagai sebahagian daripada fasa pertama Laluan STAR diantara stesen Ampang dan stesen Sultan Ismail. Jajaran LRT STAR antara Chan Sow Lin dengan Ampang menggunakan jajaran KTM lama antara *Ampang Junction* dengan Ampang. Jajaran KTM ini sepanjang  pada asalnya dibuka pada 1 Mei 1914.

Laluan MRT Kajang mula berkhidmat di stesen ini pada 17 Julai 2017 selepas pembukaan fasa kedua laluan ini dari stesen Muzium Negara ke stesen Kajang. Pada masa yang sama, sebuah jejambat pejalan kaki dan eskalator menghubungkan kawasan berbayar kedua-dua stesen dibuka, memudahkan penumpang untuk menukar diantara Laluan Ampang dan Laluan Kajang tanpa membeli tiket baharu.

## Ciri-ciri stesen
### Lokasi
Stesen LRT Maluri terletak berhampiran Jalan Cheras, Cheras, Kuala Lumpur. Di sebelah barat laut stesen LRT ini adalah Jalan Palong, Taman Miharja manakala di sebelah selatan adalah Sungai Kerayong dan  Lebuhraya Sungai Besi (Lebuhraya Besraya). Stesen MRT Aeon-Maluri pula terletak di bawah Jalan Cheras, Cheras, Kuala Lumpur. Di sebelah barat stesen MRT ini adalah Taman Miharja manakala di sebelah timur adalah Depoh Rapid Bus Maluri dan AEON Taman Maluri, Cheras. Terdapat dua pusat membeli-belah berhampiran stesen Maluri iaitu AEON Taman Maluri dan Sunway Velocity Mall dimana kedua-dua pusat membeli-belah ini mempunyai laluan pejalan kaki khas ke stesen ini. Mercu tanda tempatan lain di sekitar stesen ini adalah Taman Pertama, Flat Miharja, IPD Cheras, LHDN cawangan Cheras, Taman Pudu Ulu dan plaza tol Loke Yew.

### Pelan stesen

Stesen ini terdiri daripada dua stesen berbeza yang disambungkan oleh laluan pejalan kaki bertingkat: stesen LRT Maluri dan stesen MRT Aeon-Maluri. Stesen LRT Maluri adalah stesen bertingkat dengan tiga tingkat: aras platform, aras legar, dan aras tanah. Stesen MRT Aeon-Maluri pula adalah stesen bawah tanah dengan tiga tingkat: aras tanah, aras legar dan aras platform. Sebuah pejalan kaki disediakan bagi menghubungkan kawasan berbayar LRT dengan kawasan berbayar MRT yang boleh diakses di aras legar. Selain itu, terdapat sebuah kawasan parkir terbuka yang menempatkan 250 petak parkir kereta dan 50 petak parkir motosikal.

Stesen LRT Pasar Seni mempunyai dua platform sisi di atas ruang legar untuk perkhidmatan Laluan Ampang manakala stesen MRT Aeon-Maluri mempunyai satu platform tengah di bawah ruang legar untuk perkhidmatan Laluan Sungai. Di stesen MRT Aeon-Maluri, terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Di stesen LRT Maluri pula, kemudah tanjakan, blok sentuh di lantai dan lif disediakan bagi Orang Kurang Upaya (OKU).

### Reka bentuk dalaman
Sama dengan stesen-stesen MRT bawah tanah yang lain, bagunan pintu stesen diinspirasikan dripada kristal kuarza yang boleh dijumpai di permatang kuarza Bukit Tabur di Gombak, Selangor. Untuk bahagian dalam stesen MRT AEON-Maluri, stesen ini telah diberi tema "Generasi Baharu".

### Perkhidmatan bas
Bas RapidKL laluan T352, 400, T400, T401, 402 dan 450 berkhidmat di stesen ini.

## Galeri
### Stesen LRT

File:Maluri, Kuala Lumpur, Federal Territory of Kuala Lumpur, Malaysia - panoramio.jpg|Landasan LRT dilihat daripada platform, menghala ke stesen Pandan Jaya.
File:Station signage at Maluri LRT.jpg|Papan tanda stesen di stesen LRT Maluri menunjukkan arah ke stesen MRT Aeon-Maluri.
File:RapidKL.jpg|The bus hub at Maluri LRT, as taken on January 2006.


### Stesen MRT

File:Maluri MRT platforms.jpg|Aras Platform di stesen MRT Maluri.
File:SBK Line Maluri Station Platform 1.jpg|Permandangan Aras Platform.
File:Maluri MRT bench.jpg|Bangku di stesen MRT Maluri yang telah direka oleh pelajar bernama Jackson Chia Sen Chung sebahagian daripada sebuah pertandingan reka bentuk bangku.
File:SBK Line Maluri Station Entrance D 1.jpg|Pintu D stesen MRT Maluri sepanjang  Jalan Cheras.
File:SBK Line Maluri Station Ground Level 1.jpg|Pintu B dengan pusat membeli-belah Sunway Velocity Mall di latar belakang.
File:SBK Line Maluri Wlakway to Velocity 2.jpg|Laluan pejalan kaki bertutup menghala ke Sunway Velocity Mall dari Entrance B.


### Sambungan LRT-MRT

File:SBK Line Maluri Station Linkway 1.jpg|Permandangan sambungan LRT-MRT di stesen Maluri.
File:Maluri LRT-MRT linkway 20 Jul 2017.jpg|Sambungan LRT-MRT daripada aras legar LRT ke stesen MRT.
File:SBK Line Maluri Station Linkway 5.jpg|Pintu C (kanan) stesen MRT Maluri yang menghala ke sambungan LRT-MRT (kiri).
File:SBK Line Maluri Station Linkway 7.jpg|Eskalator di Aras Legar stesen MRT ke sambungan LRT-MRT.
File:SBK Line Maluri Station Linkway 8.jpg|Eskalator di Aras Legar ke sambungan LRT-MRT.
File:SBK Line Maluri Station Linkway 10.jpg|Permandangan luar sambungan LRT-MRT memasuki stesen MRT.


## Rujukan